BBIK : เปิดประตูสู่อนาคต
19 กันยายน 2564

BBIK : เปิดประตูสู่อนาคต
เราเริ่มต้นบทวิเคราะห์ BBIK ด้วยคำแนะนำ “ซื้อ” และราคาเป้าหมายที่ 22.03 บาท อิงตามวิธีการคำนวณจาก PER ซึ่งสะท้อน PER ที่ 26.7x ในปี 2565
BBIK คือหนึ่งในบริษัทที่ปรึกษาชั้นนำของเมืองไทย ที่มุ่งเน้นการนำเอาเทคโนโลยีดิจิทัลมาใช้เป็นเครื่องมือสำคัญในการพัฒนาธุรกิจ
เราคาดว่า BBIK มีอัตราการเติบโตของกำไรที่แข็งแกร่งในปี 2564-2566 ที่ 27.9% จากรายได้และอัตราส่วนการทำกำไรที่สูงขึ้น
หนึ่งในผู้นำด้านที่ปรึกษาธุรกิจของประเทศ
BBIK คือหนึ่งในผู้เล่นแนวหน้าด้านที่ปรึกษาธุรกิจในประเทศไทยที่มุ่งเน้นการนำเอาเทคโนโลยีดิจิทัลมาใช้เป็นเครื่องมือสำคัญในการพัฒนาธุรกิจ โดยประะกอบธุรกิจหลัก 4 ประเภทดังนี้ 1) ธุรกิจให้คำปรึกษาด้านกลยุทธ์และการจัดการ 2) การบริหารโครงการเชิงยุทธศาสตร์ (strategic PMO) 3) การพัฒนาระบบดิจิทัลและให้คำปรึกษาด้านเทคโนโลยี และ 4) การจัดการข้อมูลขนาดใหญ่และการวิเคราะห์ข้อมูลชั้นสูงด้วยปัญญาประดิษฐ์ นอกจากนี้ BBIK ก็มีอัตรากำไรสุทธิ (NPM) ปี 2563 ที่ 22.1% ซึ่งสูงกว่าค่าเฉลี่ยของกลุ่มในต่างประเทศและในประเทศ ที่ 12.2% และ 15.5%
มุมมอง KS
เราเล็งเห็นถึง upside ที่อาจเกิดขึ้นกับประมาณการกำไรปี 2564-66 ของเรา และโอกาสที่อัตราผลตอบแทนสินทรัพย์ (ROA) และอัตราผลตอบแทนผู้ถือหุ้น (ROE) จะปรับตัวสูงขึ้นจากการเข้าซื้อสินทรัพย์ โดยเราคาดว่าสถานะทางการเงินของบริษัทฯ จะแข็งแกร่งขึ้นหลังจากสิ้นสุดการทำคำเสนอขายหลักทรัพย์ให้กับสาธารณะเป็นครั้งแรก (IPO) ทั้งนี้ จากประมาณการเงินสดและสมมุติฐานอัตราส่วนหนี้สินสุทธิต่อเงินทุน (net D/E ratio) ที่ 0.5 เท่า เราคาดว่าบริษัทฯ จะสามารถลงทุนได้มากถึง 797 ลบ. ในปี 2564
เปิดพอร์ตลงทุน >> https://bit.ly/3eC98sz
KS #KSecurities #BBIK
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp